
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 851 

11 Ιουλίου 2000 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Αύξηση Προνοιακών Επιδομάτων που χορηγούνται σε 
Άτομα με Ειδικές Ανάγκες για το έτος 2000. ι 

Συμμόρφωση προς τις διατάξεις της οδηγίας 
1999/24/ΕΚ της Επιτροπής της 9ης Απριλίου 1999 
«για την προσαρμογή στην τεχνική πρόοδο της 
οδηγίας 93/32/ΕΟΚτου Συμβουλίου σχετικά με τη 
διάταξη συγκράτησης των επιβατών των δικύκλων 
ή τρικύκλων οχημάτων με κινητήρα». 2 

Συμμόρφωση προς τις διατάξεις της οδηγίας 1999/25/ 

ΕΚ της Επιτροπής της 9ης Απριλίου 1999 «για την 
προσαρμογή στην τεχνική πρόοδο της οδηγίας 
93/34/ΕΟΚτου Συμβουλίου σχετικά με τις υποχρε¬ 
ωτικές επιγραφές των δικύκλων ή τρικύκλων οχη¬ 


μάτων με κινητήρα». 3 

Έγκριση του Οργανισμού Εσωτερικής Υπηρεσίας Δη¬ 
μοτικής Κοινωνικής Μέριμνας Δήμου Αρτέμιδας 
Αττικής. 4 


ΑΠΟΦΑΣΕΙ Σ 

Αριθ. Π3α/Φ18/2938 (1) 

Αύξηση Προνοιακών Επιδομάτων που χορηγούνται σε 
Άτομα με Ειδικές Ανάγκες για το έτος 2000. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη : 

1. Τον Α. Ν. 421 /37 (ΦΕΚ 2/37, τ. Α') "περί διαθέσεως εσό- 
δωντινών υπέρ της Κοινωνικής Πρόνοιας". 

2. Το Ν.Δ. 167/73 (ΦΕΚ 227/73, τ. Α') "περί μέτρων προ¬ 
στασίας υπερηλίκων και χρονίως πασχόντων ατόμων". 

3. Το Ν. 2646/98 (ΦΕΚ 236/98, τ. Α') "Ανάπτυξη του Εθνι¬ 
κού Συστήματος Κοινωνικής Φροντίδας και Άλλες Διατά¬ 
ξεις", (άρθρο 32, παρ. 2). 

4. Το Νόμο 2362/95 (ΦΕΚ 247/95, τ. Α') "περί Δημοσίου 
Λογιστικού Ελέγχου των δαπανών του Κράτους και άλλες 
διατάξεις". 


5. Το Νόμο 29 Α’ του Ν. 1558/85 (ΦΕΚ 137/85, τ. Α') όπως 
προστέθηκε με το άρθρο 27 του Ν. 2081/92 (ΦΕΚ 154/92, 
τ. Α’) και τροποποιήθηκε με το άρθρο 1 του Ν. 2469/97 
(ΦΕΚ 38/97, τ. Α’) με τα οποία προβλέπεται έλεγχος των 
δαπανών που προκαλούν οι κανονιστικές διοικητικές πρά¬ 
ξεις. 

6. Το Ν. 2672/98 (ΦΕΚ 290/98, τ. Α') "Οικονομικοί πόροι 
της Νομαρχιακής Αυτοδιοίκησης και άλλες διατάξεις", 
(άρθρο 2 και 4). 

7. Την αρ. 2850 / 20-4-2000 (ΦΕΚ 565 / Β') Κοινή Απόφα¬ 
ση του Πρωθυπουργού και του Υπουργού Υγείας-Πρό- 
νοιας "Ανάθεση αρμοδιοτήτων στους Υφυπουργούς Υγεί¬ 
ας και Πρόνοιας". 

δ.Τηναρ. 1039386/441/Α0006/21.4.2000 (ΦΕΚ571/Β') 
Κοινή Απόφαση του Πρωθυπουργού και του Υπουργού 
Οικονομικών "Ανάθεση αρμοδιοτήτων στους Υφυπουρ¬ 
γούς Οικονομικών". 

9. Την υπ. αρ. Γ4γ/ Φ 229/ 3285 (ΦΕΚ 1859 τ.Β'/ 
18.10.1999) Κ.Υ.Α "Πρόγραμμα Εισοδηματικής Ενίσχυ¬ 
σης 

ασθενών και αποθεραπευθέντων Χανσενικών και με¬ 
λών των οικογενειών τους". 

10. Την υπ. αρ. Γ4γ/Φ18/οικ.3084(ΦΕΚ 1369 

τ.Β'/16.7.1999) Κ.Υ.Α. "Αύξηση Προνοιακών Επιδομάτων 
που χορηγούνται σε Άτομα με Ειδικές Ανάγκες για το 
έτος 1999". 

11. Το γεγονός ότι από τις διατάξεις αυτής Κοινής 
Υπουργικής Απόφασης προκαλείται ετήσια δαπάνη 
ύψους 3.456.230.000 δρχ. και για το Β'εξάμηνο του 2000 
δαπάνη ύψους 2.536.864.000 δρχ. η οποία θα καλυφθεί 
με πίστωση που θα μεταφερθεί από το Γενικού Λογιστη¬ 
ρίου του Κράτους, αποφασίζουμε: 

1. Τα ποσά των Προνοιακών Επιδομάτων που καταβάλ¬ 
λονται κάθε μήνα στις διάφορες κατηγορίες Ατόμων με 
Ειδικές Ανάγκες (ΑΜΕΑ) σύμφωνα με Κοινές Υπουργικές 
Αποφάσεις, όπως έχουν τροποποιηθεί και συμπληρωθεί 
και ισχύουν μέχρι σήμερα αυξάνονται α) κατά 5% από 1ης 
Ιανουάριου 2000, - εκτός των επιδομάτων για τους χανσε¬ 
νικούς, εφόσον αυτά έχουν αυξηθεί για το 2000 με την 
Γ4γ/Φ229/3285 (ΦΕΚ 1859τΒ'/18-10-1999) Κ.Υ.Α. (*) -, και 
β) κατά 7% από 1η Ιουλίου 2000 (για το Β' εξάμηνο του 
2000), συμπεριλαμβανομένου και των επιδομάτων Χανσε¬ 
νικών, ως ακολούθως: 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Κατηγορίες Επιδομάτων Ύψος μηνιαίου Ύψος μηνιαίου επιδό- 

επιδόματος πριν ματος μετά την αύ- 
την αύξηση σε δρχ. ξηση σε δρχ. 


Α. ΤΥΦΛΟΙ 

Α' εξάμηνο 

Β' εξάμηνο 

1) α)εργαζόμενοι 
β)συνταξιούχοι 

37.400 δρχ. 

39.250 δρχ. 42.000 δρχ. 

2) α)άνεργοι ανασφάλιστοι 
β)άνεργοι άμεσα ασφαλισμένοι 
γ)έμμεσα ασφαλισμένοι 
δ)μη εργαζόμενοι φοιτητές 
ε)τυφλά παιδιά που δεν 
φοιτούν σε σχολεία ή δεν 
φιλοξενούνται σε οικοτροφεία 
του ΚΕΑΤ ή του 

ΉΛΙΟΣ" θεσ/νίκης. 

103.200 δρχ. 

108.350 δρχ. 115.900 δρχ. 

3) α)εργαζόμενοι φοιτητές 
β)τυφλά Παιδιά που φοιτούν 
σε σχολείο ή φιλοξενούνται σε 
οικοτροφεία του ΚΕΑΤ ή του 
"ΗΛΙΟΣ" Θεσ/νίκης 
γ)πτυχιούχοι εργαζόμενοι 

37.400 δρχ. 

39.250 δρχ. 42.000 δρχ. 

4) ασκούμενοι δικηγόροι 

71.750 δρχ. 

75.350 δρχ. 80.600 δρχ. 

5) επιστήμονες Πανεπιστημιακού 
επιπέδου που σύμφωνα με το 
πτυχίο τους ασκούν την επιστήμη 
τους 

86.000 δρχ. 

90.300 δρχ. 96.600 δρχ. 

6) δικηγόροι που αποδεδειγμένα 
ασκούν δικηγορία 

86.000 δρχ. 

90.300 δρχ. 96.600 δρχ. 

Β. ΚΩΦΑΛΑΛΟΙ 

34.750 δρχ. 

36.500 δρχ. 39.050 δρχ. 

Γ.Β.Ν.Κ. 

(Βαριά Νοητικά Καθυστερημένοι) 

1) Εφόσον δεν λαμβάνουν για την 
ίδια αιτία κάποια παροχή από 
οποιαδήποτε άλλη πηγή της 
ημεδαπής ή αλλοδαπής. 

66.200 δρχ. 

69.500 δρχ. 74.350 δρχ. 

2) Εφόσον λαμβάνουν για την ίδια 
αιτία κάποια παροχή ή Περιθάλ¬ 
πονται σε Ιδρύματα που ο Ασφαλι¬ 
στικός τους Φορέας επιβαρύνεται 
με 10.000 μηνιαίως. 

59.400 δρχ. 

62.350 δρχ. 66.700 δρχ. 

3) Εφόσον λαμβάνουν για την ίδια 
αιτία κάποια Παροχή ή περιθάλπο¬ 
νται σε Ιδρύματα και ο Ασφαλιστι¬ 
κός τους Φορέας επιβαρύνεται 
από 10.000 μέχρι ποσό ίσου της 
κατώτερης αναπηρικής (βασικής) 
σύνταξης του ΟΓΑ όπως αυτή 
αναπροσαρμόζεται κάθε φορά. 

43.650 δρχ. 

45.850 δρχ. 49.050 δρχ. 

Δ. ΠΑΣΧΟΝΤΕΣ ΑΠΟ ΜΕΣΟ¬ 
ΓΕΙΑΚΗ ΑΝΑΙΜΙΑ 

47.200 δρχ. 

49.550 δρχ. 53.000 δρχ. 

Ε. Α.Ι.ϋ.3. 

Αιμορροφιλία 

98.300 δρχ. 

103.200δρχ. 110.400δρχ. 

ΣΤ. Β.Α. (Βαριά Αναπηρία) 
Ανασφάλιστα και έμμεσα ασφα¬ 
λισμένα άτομα με βαριές αναπη¬ 
ρίες (ενοποιημένο πρόγραμμα 
βαριάς αναπηρίας με ποσοστό 
αναπηρίας 67% και άνω) 

49.750 δρχ. 

52.250 δρχ. 55.900 δρχ. 

Ζ. ΣΠΑΣΤΙΚΑ 

Ατομα με εγκεφαλική παράλυση 
από 0-18 ετών. 

64.200 δρχ. 

67.400 δρχ. 72.100 δρχ. 

Η. ΕΠΙΔΟΜΑ ΚΑΥΣΙΜΩΝ 

Επίδομα καυσίμων στα άτομα που 
πάσχουν από κινητική αναπηρία 
Κάτω Ακρων με ποσοστό αναπη¬ 
ρίας 80% και άνω ή Ακρωτηρια¬ 
σμό και των Δύο Ποδιών. 

39.650 δρχ. 

41.650 δρχ. 44.550 δρχ. 


Θ. ΣΤΕΓΑΣΤΙΚΗ ΣΥΝΔΡΟΜΗ ΣΕ: 




1) ανασφάλιστα μοναχικά άτομα 
από 65 ετών 

21.100 δρχ. 

22.150 δρχ. 

23.700 δρχ. 

2) στα ανασφάλιστα ζεύγη 

27.950 δρχ. 

29.350 δρχ. 

31.400 δρχ. 

1. ΧΑΝΣΕΝΙΚΟΙ * 




1) Οι χανσενικοί ασθενείς που 
περιθάλπονται ως εσωτερικοί 
στο Θεραπευτήριο Χρονιών Παθή¬ 
σεων Απικής (0ΧΠΑ). 

* 5.700 δρχ. 

* 17.000 δρχ. 

18.200 δρχ. 

2) Οι χανσενικοί ασθενείς που νο¬ 
σηλεύονται κατ' οίκον και απέ¬ 
χουν λόγω της νόσου από την - 
εργασίας τους. 

3) Οι αποθεραπευθέντες από τη 
νόσο του Χάνσεν, που εξήλθαν ή 
που εξέρχονται με εξιτήριο από 

* 11.400 δρχ. 

* 34.000 δρχ. 

36.400 δρχ. 

το ΘΧΠΑ ή από το πρώην Δη¬ 
μόσιο Νοσοκομείο Λοιμωδών 

Νόσων Αθηνών (ΔΝΛΝ Α) ή το 
πρώην Κέντρο Κοινωνικής Απο¬ 
κατάστασης Χανσενικών (ΚΚΑΧ), 
ανεξάρτητα από το χρόνο παρα¬ 
μονής τους σ' αυτά, ή Παραμέ¬ 
νουν στο οικογενειακό τους 
περιβάλλουν. 

* 11.400 δρχ. 

* 34.000 δρχ. 

36.400 δρχ. 

• Προσαύξηση λόγω ανικανότητας 


* 51.000 δρχ. 

54.600 δρχ. 

4) Τα εξαρτημένα μέλη της οικο¬ 
γένειας του χανσενικού ασθενή 
(σύζυγος, γονείς, άγαμες αδελ¬ 
φές, ανήλικα αδέλφια ή εκείνα που 
δεν μπορούν να εργασθούν εξ 
αιτίας αναπηρίας ή νόσου και 
συντηρούνται οικονομικά από 
αυτόν και για όσο διάστημα αυτός 
νοσηλεύεται στο ΘΧΠΑ. 

* 11.400 δρχ. 

* 34.000 δρχ. 

36.400 δρχ. 

5) Τα ανήλικα παιδιά του χανσε¬ 
νικού ασθενή. 

* 11.400 δρχ. 

* 34.000 δρχ. 

36.400 δρχ. 


2. Κάθε προηγούμενη διάταξη απόφασης ή εγκυκλίου 
αντίθετη με τις ρυθμίσεις της απόφασης αυτής, καταρ- 
γείται. 

3. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουνίου 2000 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

ΓΕΩΡΓΙΟΣ ΔΡΥΣ ΑΛΕΞΑΝΔΡΟΣ ΠΑΠΑΔΟΠΟΥΛΟΣ 
-♦- 

Αριθμ. 14135/1271 (2) 

Συμμόρφωση προς τις διατάξεις της οδηγίας 1999/24/ΕΚ 
της Επιτροπής της 9ης Απριλίου 1999 «για την προ¬ 
σαρμογή στην τεχνική πρόοδο της οδηγίας 93/32/ΕΟΚ 
του Συμβουλίου σχετικά με τη διάταξη συγκράτησης 
των επιβατών των δικύκλων ή τρικύκλων οχημάτων με 
κινητήρα» 

ΟΙ ΥΠΟΥΡΓΟΙ 
ΕΘΝΙΚΗΣ ΟΙΚΟΝΟΜΙΑΣ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη τις διατάξεις: 

1. Των άρθρων 84 παρ. 2 και 88 του Κ.Ο.Κ. που κυρώθη¬ 
κε με το Ν. 2696/99 (Α’ 57) "Κύρωση του Κώδικα Οδικής 
Κυκλοφορίας". 

2. Του δευτέρου άρθρου του Ν. 2077/1992 (Α’ 136) "Κύ- 

ρωση της Συνθήκης για την Ευρωπαϊκή Ένωση και των 
σχετικών πρωτοκόλλων και δηλώσεων που περιλαμβάνο¬ 
νται στην Τελική πράξη". 

3. Των άρθρων 1 παρ. 1 και 3 του Ν. 1338/83 (Α' 34) 
"εφαρμογή του Κοινοτικού Δικαίου", όπως τροποποιή¬ 
θηκε με την παρ. 1 του άρθρου 6 του Ν. 1440/84 (Α' 70) 
"Συμμετοχή της Ελλάδος στο κεφάλαιο της Ευρωπαϊ¬ 
κής Κοινότητος Άνθρακος καιΧάλυβος και του ΟργανΓ 
101 ). 

4. Του άρθρου 29Α του Ν. 1558/85 "Κυβέρνηση και 
Κυβερνητικά Όργανα" (Α' 137) που προστέθηκε με το άρ¬ 
θρο 27 του Ν. 2081/92 (Α' 154) και αντικαταστάθηκε από 
το άρθρο 1, παρ.2ατου Ν.2469/1997(Α'38). 

5. Της Κ.Υ.Α. 20091/1315/94(13 512) "Προσαρμογή στην 
τεχνική πρόοδο της οδηγίας 93/32/ΕΟΚτου Συμβουλίου 
σχετικά με τη διάταξη συγκράτησης των επιβατών των δι- 
κύκλων ή τρικύκλων οχημάτων με κινητήρα", απόφαση με 
την οποία εναρμονίσθηκε η Ελληνική νομοθεσία με την 
οδηγία 93 /32/ΕΟΚ. 

Το γεγονός ότι από την απόφαση αυτή δεν προκαλείται 
δαπάνη σε βάρος του κρατικού προϋπολογισμού, απο¬ 
φασίζουμε: 

ΑΡΘΡΟ 1 
Σκοπός 

Η παρούσα απόφαση αποσκοπεί στην τροποποίηση και 
συμπλήρωση της Ελληνικής νομοθεσίας σε συμμόρφω¬ 
ση προς τις διατάξεις της οδηγίας 1999/24/ΕΚ της Επι¬ 
τροπής της 9ης Απριλίου 1999 "για την προσαρμογή στην 
τεχνική πρόοδο της οδηγίας 93/32/ΕΟΚ του Συμβουλίου 
σχετικά με την διάταξη συγκράτησης των επιβατών των 
δικύκλων ή τρικύκλων οχημάτων με κινητήρα" που δημο- 
σιεύθηκε στην Ελληνική γλώσσα στην Επίσημη Εφημερί¬ 
δα των Ευρωπαϊκών Κοινοτήτων με αριθ. 1104/ 
21.4.1999(σελίδες 16,17,18). 


ΑΡΘΡΟ 2 

Εγκριση τύπου -Ταξινόμηση οχημάτων- 
πεδίο εφαρμογής 

1. Από της δημοσιεύσεως της παρούσας οι αρμόδιες 
υπηρεσίες του Υπουργείου Μεταφορών και επικοινωνιών 
δεν μπορούν για λόγους σχετικούς με την διάταξη συ¬ 
γκράτησης των επιβατών των δικύκλων ή τρικύκλων οχη¬ 
μάτων με κινητήρα: 

- να απορρίπτουν την έγκριση ενός τύπου δικύκλου ή 
ενός τύπου διάταξης συγκράτησης των επιβατών 
και οι αρμόδιες υπηρεσίες Μεταφορών και Επικοινω¬ 
νιών της Νομαρχιακής Αυτοδιοίκησης 
-να απαγορεύουν την ταξινόμηση, την πώληση ή την θέ¬ 
ση σε κυκλοφορία δικύκλων ή τρικύκλων μηχανοκίνητων 
οχημάτων, καθώς και την πώληση και την θέση σε υπηρε¬ 
σία διατάξεων συγκράτησης των επιβατών : 

εφόσον οι διατάξεις συγκράτησης επιβατών καθορίζο¬ 
νται σύμφωνα με τις απαιτήσεις της ΚΥΑ 20091/ 1315/ 
94(Ε3512),όπωςτροποποιείται μετηνπαρούσα απόφαση. 

2. Από την 1 Ιουλίου 2000 οι αρμόδιες υπηρεσίες του 
Υπουργείου Μεταφορών και Επικοινωνιών: 

δεν χορηγούν έγκριση τύπου ΕΚ 
για κάθε τύπο δίτροχου μηχανοκίνητου οχήματος για 
λόγους που συνδέονται με την διάταξη συγκράτησης των 
επιβατών καθώς και κάθε τύπο διάταξης συγκράτησης 
επιβατών εφόσον δεν τηρούνται οι απαιτήσεις της ΚΥΑ 
20091/1315/94(13 512), όπως τροποποιείται με την πα¬ 
ρούσα απόφαση. 

ΑΡΘΡΟ 3 
Τελικές διατάξεις 

1. Προσαρτάται και αποτελεί αναπόσπαστο μέρος της 
παρούσης το κατωτέρω παράρτημα. 

2. Η παρούσα απόφαση ισχύει από την ημέρα της δημο¬ 
σίευσής της στην Εημερίδατης Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μάίου 2000 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΓΙΑΝΝΟΣ ΠΑΠΑΝΤΩΝΙΟΥ ΧΡΙΣΤΟΣ ΒΕΡΕΛΗΣ 


ΠΑΡΑΡΤΗΜΑ 

1. Το σημείο 1.1 αντικαθίσταται από το ακόλουθο κείμενο: 

«1.1. Ιμάντας 

Ο ιμάντας τοποθετείται επί του εφιππίου (σέλλα) ή σε άλλα μέρη συνδεδεμένα με το πλαίσιο, έτσι ώστε να μπορεί να 
χρησιμοποιηθεί εύκολα από τον επιβάτη. Ο ιμάντας και η στερέωσή του πρέπει να σχεδιάζονται κατά τρόπο που να 
μπορούν να ανθίστανται, χωρίς να υποστούν ρωγμές, σε δύναμη κάθετου ελκυσμού 2000 Ν, της οποίας το στατικό ση¬ 
μείο εφαρμογής βρίσκεται στο κέντρο της επιφάνειας του ιμάντα και η μέγιστη πίεσή της είναι 2 ΜΡα.». 

2. Στο προσάρτημα 1, το μέρος Β' του δελτίου πληροφοριών αντικαθίσταται από το ακόλουθο κείμενο: 

«- μέρος Β: - Από το σημείο 1.4 έως το σημείο 1.4.2 συμπεριλαμβανομένου.». 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


Αριθμ. 14134/1270 (3) 

Συμμόρφωση προς τις διατάξεις της οδηγίας 1999/25/ΕΚ 
της Επιτροπής της 9ης Απριλίου 1999 "για την προσαρ¬ 
μογή στην τεχνική πρόοδο της οδηγίας 93/34/ΕΟΚ του 
Συμβουλίου σχετικά με τις υποχρεωτικές επιγραφές των 
δικύκλωνή τρικύκλων οχημάτων με κινητήρα". 

ΟΙ ΥΠΟΥΡΓΟΙ 
ΕΘΝΙΚΗΣ ΟΙΚΟΝΟΜΙΑΣ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη τις διατάξεις: 

1. Των άρθρων 84 παρ. 2 και 88του Κ.Ο.Κ. που κυρώθη¬ 
κε με το Ν. 2696/99 (Α' 57) "Κύρωση του Κώδικα Οδικής 
Κυκλοφορίας". 

2. Του δευτέρου άρθρου του Ν. 2077/1992 (Α’ 136) "Κύ¬ 
ρωση της Συνθήκης για την Ευρωπαϊκή Ένωση και των 
σχετικών πρωτοκόλλων και δηλώσεων που περιλαμβάνο¬ 
νται στην Τελική πράξη". 

3. Των άρθρων 1 παρ. 1 και 3 του Ν. 1338/83 (Α' 34) 
"εφαρμογή του Κοινοτικού Δικαίου", όπως τροποποιήθη¬ 
κε μετηνπαρ. 1 του άρθρου 6του Ν. 1440/84 (Α'70) "Συμ¬ 
μετοχή της Ελλάδος στο κεφάλαιο της Ευρωπαϊκής Κοι- 
νότητος Άνθρακος και Χάλυβος και του Οργανισμού ΕΥ- 
ΡΑΤΟΜ" και του άρθρου 65 του Ν. 1892/90 (Α' 101). 

4. Του άρθρου 29Ατου Ν. 1558/85 "Κυβέρνηση και Κυ¬ 
βερνητικά Όργανα" (Α' 137) που προστέθηκε με το άρθρο 
27 του Ν. 2081 /92 (Α' 154) και αντικαταστάθηκε από το άρ¬ 
θρο 1,παρ.2ατου Ν.2469/1997(Α'38). 

5. Της Κ.Υ.Α. 20090/1314/94(13 512) "Προσαρμογή στην 
τεχνική πρόοδο της οδηγίας 93/34/ΕΟΚ του Συμβουλίου 
σχετικά με τις υποχρεωτικές επιγραφές των δικύκλων ή 
τρικύκλων οχημάτων με κινητήρα", απόφαση με την οποία 
εναρμονίσθηκε η Ελληνική νομοθεσία με την οδηγία 
93/34/ΕΟΚ. 

Το γεγονός ότι από την απόφαση αυτή δεν προκαλείται 
δαπάνη σε βάρος του κρατικού προϋπολογισμού, απο¬ 
φασίζουμε: 

ΑΡΘΡΟ 1 
Σκοπός 

Η παρούσα απόφαση αποσκοπεί στην τροποποίηση και 
συμπλήρωση της Ελληνικής νομοθεσίας σε συμμόρφω¬ 
ση προς τις διατάξεις της οδηγίας 1999/25/ΕΚ της Επι¬ 
τροπής της 9ης Απριλίου 1999 "για την προσαρμογή στην 
τεχνική πρόοδο της οδηγίας 93/34/ΕΟΚ του Συμβουλίου 
σχετικά με τις υποχρεωτικές επιγραφές των δικύκλων ή 
τρικύκλων οχημάτων με κινητήρα" που δημοσιεύθηκε 


στην Ελληνική γλώσσα στην Επίσημη Εφημερίδα των Ευ¬ 
ρωπαϊκών Κοινοτήτων με αριθ. Ι_104/21-4-1999(σελίδες 
19,20,21) 

ΑΡΘΡΟ 2 

Έγκριση τύπου -Ταξινόμηση οχημάτων- 
πεδίο εφαρμογής 

1. Από της δημοσιεύσεως της παρούσας απόφασης οι 
αρμόδιες υπηρεσίες του Υπουργείου Μεταφορών και επι¬ 
κοινωνιών δεν μπορούν προβάλλοντας για λόγους σχετι¬ 
κούς με τις υποχρεωτικές επιγραφές των δικύκλων ή τρι¬ 
κύκλων οχημάτων με κινητήρα: 

- να απορρίπτουν την έγκριση εξ ενός τύπου δικύκλου ή 
τρικύκλου μηχανοκίνητου οχήματος 

και οι αρμόδιες υπηρεσίες Μεταφορών και Επικοινω¬ 
νιών της Νομαρχιακής Αυτοδιοίκησης 

- να απαγορεύουντηνταξινόμηση, την πώληση ή την θέ¬ 
ση σε κυκλοφορία δικύκλων ή τρικύκλων μηχανοκίνητων 
οχημάτων: 

εφόσον οι υποχρεωτικές επιγραφές καθορίζονται σύμ¬ 
φωνα με τις απαιτήσεις της ΚΥΑ 20090/1314/94(Β 512), 
όπως τροποποιείται με την παρούσα απόφαση. 

2. Από την 1 Ιουλίου 2000 οι αρμόδιες υπηρεσίες του 
Υπουργείου Μεταφορών και Επικοινωνιών: 

- δεν χορηγούν έγκριση τύπου ΕΚ 

για κάθε τύπο δίτροχου ή τρίτροχου μηχανοκίνητου 
οχήματος για λόγους που συνδέονται με τη θέση προ¬ 
σαρμογής της οπίσθιας πινακίδας κυκλοφορίας, εφόσον 
δεν τηρούνται οι απαιτήσεις της ΚΥΑ 20090/1314/94(13 
512), όπως τροποποιείται με την παρούσα απόφαση. 

ΑΡΘΡΟ 3 
Τελικές διατάξεις 

1. Προσαρτάται και αποτελεί αναπόσπαστο μέρος της 
παρούσηςτο κατωτέρω παράρτημα. 

2. Η παρούσα απόφαση ισχύει από την ημέρα της δημο¬ 
σίευσης της στην Εφημερίδα της Κυβερνήσεως . 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μάΐου 2000 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΓΙΑΝΝΟΣ ΠΑΠΑΝΤΩΝΙΟΥ ΧΡΙΣΤΟΣ ΒΕΡΕΛΗΣ 


ΠΑΡΑΡΤΗΜΑ 

1. Το σημείο 2.1.4 αντικαθίοταται από το ακόλουθο κείμενο: 

«2.1.4. Την ηχητική στάθμη κατά τη στάση:.άΒ(Α).ιπίη- 1 ». 

2. Το σημείο 3.1.1.2 αντικαθίσταται από το ακόλουθο κείμενο: 

«3.1.1.2. Το δεύτερο μέρος αποτελείται από έξι χαρακτήρες (γράμματα ή ψηφία) και υποδεικνύει τα γενικά χαρακτηριστικά του οχή¬ 
ματος (τύπος παραλλαγή και έκδοση). Εάν ο κατασκευαστής δεν χρησιμοποιήσει έναν ή περισσότερους χαρακτήρες τα μη χρησιμο- 
ποιηθέντα διαστήματα πληρούνται με ρυθμικούς χαρακτήρες των οποίων η επιλογή επαφίεται στον κατασκευαστή για κάθε όχημα». 

3. Το σημείο 3.1.2 αντικαθίσταται από το ακόλουθο κείμενο: 

«3.1.2. Ο αναγνωριστικός αριθμός του οχήματος πρέπει, ει δυνατόν, να αναγράφεται σε μία μόνο γραμμή. Η αρχή και το τέλος της 
εν λόγω γραμμής πρέπει να οριοθετούνται από σύμβολο που δεν είναι ούτε αραβικός αριθμός ούτε κεφαλαίο γράμμα του λατινικού 
αλφαβήτου και που δεν μπορεί να εκληφθεί ως χαρακτήρας των παραπάνω κατηγοριών. 

Κατ’ εξαίρεση και για τεχνικούς λόγους μπορεί επίσης να αναγράφεται σε δύο γραμμές. Στην περίπτωση αυτή δεν επιτρέπεται όμως 
η διακοπή ενός οποιουδήποτε από τα τρία μέρη, ενώ η αρχή και το τέλος κάθε γραμμής πρέπει να οριοθετούνται από σύμβολο, το 
οποίο δεν είναι ούτε αραβικός αριθμός .ούτε κεφαλαίο γράμμα του λατινικού αλφαβήτου και που δεν μπορεί να εκληφθεί ως χαρα¬ 
κτήρας των παραπάνω κατηγοριών. 

Επιτρέπεται επίσης η εισαγωγή του προαναφερθέντος συμβόλου εντός μιας γραμμής μεταξύ των τριών μερών (σημείο 3.1.1). 

Μεταξύ των χαρακτήρων δεν υπάρχουν διαστήματα». 






ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθμ. 08/Δ.Τ.Α./12738 + 7823 (4) 

Έγκριση του Οργανισμού Εσωτερικής Υπηρεσίας Δημο¬ 
τικής Κοινωνικής Μέριμνας Δήμου Αρτέμιδας Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη : 

1. Τις διατάξεις του άρθρου 12του Ν.1188/81 όπωςτρο- 
ποποιήθηκε με το άρθρο 26 παρ. 1 του Ν. 1832/89. 

2. Τις διατάξεις του Ν.2190/94 καθώς & των Π.Δ. 37α/87 
& 22/90. 

3. Τις διατάξεις των άρθρων 8 & 12 του Ν.2307/95 κα¬ 
θώς και του Ν. 2683/99. 

4. Τις διατάξεις του Ν.2503/97 άρθρο 11 παρ. 8 και άρ¬ 
θρο 18 παρ. 12. 

5. Την υπ'αριθμ. 11/99 απόφαση του Διοικητικού Συμ¬ 
βουλίου της Δημοτικής Κοινωνικής Μέριμνας Δήμου Αρ¬ 
τέμιδας η οποία εγκρίθηκε με την 116/99 απόφαση του 
Δημοτικού Συμβουλίου. 

6. Την σύμφωνη γνωμοδότηση του Υπηρεσιακού Συμ¬ 
βουλίου Υπαλλήλων ΟΤΑ Ανατ. Αττικής που διατυπώθηκε 
στο 4/2000 πρακτικό του. 

7. Τα στοιχεία του οικείου φακέλου. 

8. Τις ρυθμίσεις του άρθρου 29Ατου Ν. 1558/85 που προ¬ 
στέθηκε με το άρθρο 27 του Ν. 2081/92, αποφασίζουμε: 

Εγκρίνουμε την υπ’αριθμ. 11/99 απόφαση του Διοικητι¬ 
κού Συμβουλίου Δημοτικής Κοινωνικής Μέριμνας Δήμου 
Αρτέμιδας που αφορά την ψήφιση του ΟΕΥ του Νομικού 
προσώπου του Δήμου , ως εξής : 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ ΔΗΜΟΤΙΚΗΣ 
ΚΟΙΝΩΝΙΚΗΣ ΜΕΡΙΜΝΑΣ ΔΗΜΟΥ ΑΡΤΕΜΙΔΟΣ 
ΚΕΦΑΛΑΙΟ Α' 

ΔΙΑΡΘΡΩΣΗ ΚΑΙ ΑΡΜΟΔΙΟΤΗΤΕΣ ΥΠΗΡΕΣΙΩΝ 
Άρθρο 1 

Τις υπηρεσίες του Νομικού Προσώπου συγκροτούν: 

1. Διοικητική - Οικονομική Υπηρεσία 

2. Ιατρική - Νοσηλευτική Υπηρεσία 

3. Κοινωνική Μέριμνα 

Άρθρο 2 

Οι υπηρεσίες αυτές συγκροτούνται από τα παρακάτω 
μη αυτοτελή γραφεία. 

Α. ΔΙΟΙΚΗΤΙΚΗ - ΟΙΚΟΝΟΜΙΚΗ ΥΠΗΡΕΣΙΑ 

1. Γραφείο Προσωπικού 

2. Γ ραφείο Διοικητικού Συμβουλίου 

3. Γ ραφείο Πρωτοκόλλου - Διεκπεραίωσης - Αρχείου 

4. Γραφείο Λογιστηρίου, Προμηθειών, Περιουσίας και 
Διαχείρισης Υλικού 

Β. ΙΑΤΡΙΚΗ - ΝΟΣΗΛΕΥΤΙΚΗ ΥΠΗΡΕΣΙΑ 

1. Γ ραφείο Προληπτικής Ιατρικής 

2. Γ ραφείο Επειγόντων Περιστατικών 

3. Γ ραφείο Χρόνιων Παθήσεων 

4. Γ ραφείο Κίνησης Ασθενοφόρων 

5. Γραφείο Τράπεζας Αίματος και Τράπεζας Δωρεάς 
Σώματος 

6. Γ ραφείο Νοσηλεύτριας ή Νοσηλευτή. 


Γ. ΚΟΙΝΩΝΙΚΗ ΜΕΡΙΜΝΑ 

1. Γ ραφείο Αναξιοπαθούντων 

2. Γ ραφείο Πρόληψης Ατομικής Παθολογίας 

3. Γ ραφείο Πρόνοιας 

ΚΕΦΑΛΑΙΟ Β' 

ΣΥΝΘΕΣΗ ΟΡΓΑΝΙΚΟΥ ΠΡΟΣΩΠΙΚΟΥ 
Άρθρο 3 

I. ΜΟΝΙΜΟ ΠΡΟΣΩΠΙΚΟ 

1) Κλάδος ΔΕΙ Διοικητικού Υπαλλήλου μία (1) θέση με 
βαθμό Δ-Α 

2) Κλάδος ΔΕ7 Βοηθών Νοσοκόμου μία (1) θέση με βαθ¬ 
μό Δ-Α 

3) Κλάδος ΥΕ 16 Καθαρίστρια μία (1) θέση με βαθμό Ε- 
Β 

II. ΠΡΟΣΩΠΙΚΟ ΜΕ ΣΥΜΒΑΣΗ ΙΔ.ΔΙΚΑΙΟΥ ΑΟΡΙΣΤΟΥ 
ΧΡΟΝΟΥ 

1) Μία (1) Επόπτρια Καθαριότητας 

2) Μία (1) Καθαρίστρια 

Οι ανωτέρω θέσεις είναι προσωρινές και καταργούνται 
όταν κενωθούν με οποιοδήποτε τρόπο. 

III. ΠΡΟΣΩΠΙΚΟ ΜΕ ΣΥΜΒΑΣΗ ΕΡΓΑΣΙΑΣ ΙΔΙΩΤΙΚΟΥ ΔΙ¬ 
ΚΑΙΟΥ ΟΡΙΣΜΕΝΟΥ ΧΡΟΝΟΥ 

ΘΕΣΕΙΣ: 12 (δώδεκα) 

Άρθρο 4 

Τα σχετικά με τον διορισμό και τα τυπικά προσόντα του 
μόνιμου προσωπικού προβλέπονται από τις διατάξεις του 
Ν.1188/81, "περί καταστάσεως προσωπικού Δήμων και 
Κοινοτήτων όπως συμπληρώθηκαν με το Π.Δ./37Α/87, 
Π.Δ. 22/1990, και του Ν.2307/95. 

Τα καθήκοντα του μόνιμου προσωπικού, τους περιορι¬ 
σμούς, το χρόνο εργασίας αστική ευθύνη, τα δικαιώματα, 
τις άδειες, τις μεταβολές της υπηρεσιακής κατάστασης 
ηθικές αμοιβές, τα πειθαρχικά αδικήματα, τις ποινές, τη 
λύση της υπαλληλικής σχέσης, ρυθμίζονται από τις δ/ξεις 
α) του Ν.1188/81 περί καταστάσεως προσωπικού Δήμων 
και Κοινοτήτων όπως τροποποιήθηκε με το Ν.2307/95, β) 
το Ν.2190/94 περί σύστασης ανεξάρτητης αρχής για την 
επιλογή προσωπικού και ρύθμιση θεμάτων Διοίκησης 
όπως τροποποιήθηκε με τον Ν.2190/94, γ) του Π.Δ. 
37Α/87, Π.Δ. 22/90 και δ) του Ν.1735/87 περί προσλήψε- 
ως στο Δημόσιο Τομέα και άλλες διατάξεις. 

Προϊστάμενος όλων των υπηρεσιών είναι η Πρόεδρος 
του Διοικητικού Συμ/λίου η οποία θα συντάσσει τις εκθέ¬ 
σεις αξιολόγησης του προσωπικού. 

Η Πρόεδρος του Διοικητικού Συμ/λίου μπορεί με πράξη 
της να μεταβιβάζει αρμοδιότητες στον Αντιπρόεδρο ή σε 
άλλο Μέλος του Δ/κου Σ/λίου. 

Τ ο προσωπικό έχει υποχρέωση να υποβάλλει στην Πρό¬ 
εδρο του Δ.Σ. όσα στοιχεία απάτην ίδια κριθούν αναγκαία 
ή ζητηθούν από την Πρόεδρο με προτάσεις για την εύ¬ 
ρυθμη λειτουργία των υπηρεσιώντης Δημοτικής Κοινωνι¬ 
κής Μέριμνας και τον έλεγχο της αποδοτικότητας των 
υπαλλήλων. 

ΚΕΦΑΛΑΙΟ Γ 
Άρθρο 5 

Οι αρμοδιότητες και τα καθήκοντα κάθε γραφείων που 
αναφέρονται στον οργανισμό καθορίζονται ως εξής. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


Α' ΔΙΟΙΚΗΤΙΚΗ-ΟΙΚΟΝΟΜΙΚΗ ΥΠΗΡΕΣΙΑ 

1. ΓΡΑΦΕΙΟ ΠΡΟΣΩΠΙΚΟΥ 

1) Η εφαρμογή της ισχύουσας κάθε φορά νομοθεσίας 
σχετικά με την υπηρεσιακή κατάσταση του πάσης φύσε- 
ως προσωπικού του Νομικού Προσώπου. 

2) Η τήρηση των μητρώων των ατομικών φακέλων και 
ευρετηρίωντου προσωπικού, του Νομικού Προσώπου με 
οποιαδήποτε σχέση εργασίας, των συνταξιούχων καθώς 
και των δελτίων παρουσίας τους και η φροντίδα για τη συ¬ 
νεχή παρακολούθηση και ενημέρωσή τους. 

3) Η σύνταξη κατά νόμο των πινάκων αρχαιότητας των 
υπαλλήλων του Νομικού Προσώπου. 

4) Η σύνταξη παραστατικών στοιχείων πληρωμής του 
υπηρετούντος προσωπικού και η κοινοποίηση των μετα¬ 
βολών εγκαίρως στο αρμόδιο γραφείο. 

5) Η διεξαγωγή όλων εκείνων των διαδικασιών που είναι 
απαραίτητες για την πρόσληψη προσωπικού, τις προα¬ 
γωγές, απολύσεις, παραιτήσεις, αποσπάσεις, μετατάξεις 
(συντάξεις), χορηγήσεις αδειών, πειθαρχικές υποθέσεις 
και η κοινοποίησή τους στο Τμήμα Λογιστικού. 

6) Η έκδοση πιστοποιητικών υπηρεσιακών μεταβολών 
για κάθε χρήση. 

7) Η έκδοση εγκυκλίων Προέδρου του Νομικού Προσώ¬ 
που που ρυθμίζουν τα εσωτερικά λειτουργικά προβλήμα¬ 
τα των Υπηρεσιών. 

8) Η παρακολούθηση του πειθαρχικού δικαίου που κά¬ 
θε φορά ισχύει για το προσωπικό του Νομικού Προσώπου 
και η ενημέρωση σχετικά της Προέδρου του Νομικού 
Προσώπου. 

9) Η παραλαβή από την Πρόεδρο των ημερήσιων δελ¬ 
τίων προσέλευσης και αναχώρησης του προσωπικού του 
Ν.Π. για την συνεχή παρακολούθηση και ενημέρωσή της. 

2. ΓΡΑΦΕΙΟ ΔΙΟΙΚΗΤΙΚΟΥ ΣΥΜΒΟΥΛΙΟΥ 

1) Η συνεργασία με την Πρόεδρο του Νομικού Προσώ¬ 
που για την κατάρτιση των θεμάτων της ημερήσιας διά¬ 
ταξης του Διοικητικού Συμβουλίου και η επιμέλειά του με 
ευθύνη του για την κοινοποίηση αυτών, κατά τις κείμενες 
διατάξεις των συνεδριάσεων στους Συμβούλους του 
Δ/κου Σ/λίου. 

2) Η επιμέλεια για την προετοιμασία των αποφάσεων 
των πιο πάνω οργάνων. 

3) Η υποβολή αντιγράφων των αποφάσεων του Δ/κου 
Σ/λίου στην αρμόδια Διοικητική Αρχή ή στις αρμόδιες 
υπηρεσίες του Δήμου. 

4) Η διαβίβαση στις αρμόδιες υπηρεσίες του Νομικού 
Προσώπου ή του Δήμου, αποφάσεων σχετικών με το αντι¬ 
κείμενο της αρμοδιότητάς τους. 

5) Η τήρηση Ευρετηρίου αποφάσεων του Διοικητικού 
Συμβουλίου και εγκριτικών ή μη αποφάσεων της Δημοτι¬ 
κής Αρχής. 

3) Γραφείο Πρωτοκόλλου - Διεκπεραίωσης - Αρχείου 

1) Η παραλαβή και η αυθημερόν πρωτοκόλληση, ευρε- 
τηρίαση και συσχέτιση των κάθε φύσεως εισερχομένων 
εγγράφων. 

2) Η έγκαιρη διανομή των εγγράφων στα Γ ραφεία προς 
ενέργεια και η τήρηση των πρωτοτύπων στο αρχείο. 

3) Η παραλαβή και ταξινόμηση των προοριζομένων για 
αρχειοθέτηση εγγράφων. 


4) Η διεκπεραίωση κάθε εισερχομένου ή εξερχόμενου 
εγγράφου και η τήρηση των σχετικών βιβλίων παράδο¬ 
σης. 

5) Η τήρηση του γενικού αρχείου του Νομικού Προσώ¬ 
που και η εισήγηση για την καταστροφή του θεωρούμε¬ 
νου σαν άχρηστου, όταν απαιτείται. 

6) Η τήρηση του αρχείου όλωντωνδιευθύνσεωντου Νο¬ 
μικού Προσώπου, καθώς καιτου αρχείουτης Εφημερίδας 
της Κυβέρνησης. 

7) Η μέριμνα για την τοιχοκόλληση και κοινοποίηση των 
διακηρύξεων των δημοπρασιών, των εγγράφων και των 
πιστοποιητικών διαφόρων αρχών. 

4) Γ ραφείο Λογιστηρίου - Προμηθειών - Περιουσίας και 
Διαχείρισης Υλικού 

1) Η ευθύνη κάθε εισφοράς και εσόδου του Νομικού 
Προσώπου. 

2) Η έκδοση των βεβαιωτικών σημειωμάτωντωνοίκοθεν 
εισπράξεων των υπόχρεων όταν αυτό απαιτείται. 

3) Η επιμέλεια της εκκαθάρισης και εντολής πληρωμής 
κάθε δαπάνης του Δήμου. 

4) Ο έλεγχος των προβλεπομένων από το Νόμο δικαιο- 
λογητικών κάθε δαπάνης. 

5) Ο έλεγχος της διαπίστωσης της ύπαρξης σχετικής πί¬ 
στωσης για την πληρωμή της δαπάνης. 

6) Η αναγνώριση των πιστωτών του Νομικού Προσώπου 
με την προσυπογραφή των πράξεων εκκαθάρισης και 
αναγνώρισης και έκδοσης των οικείων χρηματικών ενταλ¬ 
μάτων μέσα στις πιστώσεις του Προϋπολογισμού. 

7) Η καταχώρηση των ενταλμάτων στα οικεία βιβλία και 
η αποστολή τους στο Ταμείο για εξόφληση. 

8) Η τήρηση από του Νόμου Βιβλίων. 

9) Η σύνταξη μισθοδοτικών καταστάσεων όλου του 
προσωπικού του Νομικού Προσώπου, η μέριμνα για τη 
τακτική και έγκαιρη πληρωμή των πάσης φύσεως απο¬ 
δοχών όλων των μισθωτών του Νομικού Προσώπου και 
η εκτέλεση κάθε εργασίας που έχει σχέση με την ασφά¬ 
λισή τους. 

10) Η επιμέλεια για τη παρακράτηση και απόδοση των 
προστίμων που επιβάλλονται στο προσωπικό καθώς και η 
συνεργασία του με το Γ ραφείο Προσωπικού για κάθε θέ¬ 
μα που αφορά τους εργαζομένους. 

11) Η διενέργεια κάθε πράξης σχετικής με την προμή¬ 
θεια όλων των ειδών για τις ανάγκες του Νομικού Προσώ¬ 
που και τη λειτουργία της Δημοτικής Κοινωνικής Μέρι¬ 
μνας με την άμεση επίβλεψη της Προέδρου. 

12) Η επιμέλεια της έγκαιρης και κανονικής παραλαβής 
από την αρμόδια Επιτροπή κάθε προμήθειας και η ευθύ¬ 
νη παράδοσης αυτών στην Αποθήκη της Δημοτικής Κοι¬ 
νωνικής Μέριμνας ανάλογα με τις ανάγκες τους, δυνάμει 
αποδεικτικών παραλαβής των υπευθύνων, για την διαφύ¬ 
λαξη αυτών. 

13) Η σύνταξη σχεδίων Προϋπολογισμού - Απολογι¬ 
σμού προκειμένου να τεθεί υπόψη της Προέδρου πριν 
διαβιβαστεί στο Διοικητικό Συμβούλιο. 

14) Η εκτέλεση κάθε εργασίας που αφορά θέματα Προ¬ 
ϋπολογισμού και η πορεία παρακολούθησής του και σύ¬ 
νταξη σχετικής εισήγησης για αναμόρφωσή του όπου και 
όταν παρίστανται ανάγκη. 

15) Η επιμέλεια της σύνταξης αιτιολογημένης έκθεσης 

επί του Απολογισμού Εσόδων και Εξόδων του Νομικού 
Προσώπου. 

16) Η καταγραφή κάθε κινητής και ακίνητης περιουσίας 
του Νομικού Προσώπου καθώς και η περιφρούρηση των 
δικαιωμάτων κυριότητας νομής και κατοχής από το Νομι¬ 
κό Πρόσωπο της ακινήτου περιουσίας με τη συνεργασία 
της Νομικής Υπηρεσίας του Δήμου. 

17) Η τήρηση Αρχείου των κληροδοτημάτων και δωρε¬ 
ών του Νομικού Προσώπου. 

Β. ΙΑΤΡΙΚΗ-ΝΟΣΗΛΕΥΤΙΚΗ ΥΠΗΡΕΣΙΑ 

1)Γραφείο Προληπτικής Ιατρικής 

1) Η παροχή Προληπτικών Ιατρικών Υπηρεσιών και Πε¬ 
ρίθαλψης στους πολίτες του Δήμου (προληπτικές εξετά¬ 
σεις - εμβολιασμοί κ.λ.π.) 

2) Η τήρηση μητρώου επισκεπτών. 

3) Η τήρηση Ιατρικού Ιστορικού Ασθενών. 

4) Η εξέταση ασθενών και παραπομπή σε ειδικά κέντρα 
για ειδικές εξετάσεις. 

5) Η αξιολόγηση των εξετάσεων που προσκομίζονται 
από τους ασθενείς. 

6) Η παροχή συνταγολογίου στους ασθενείς. 

7) Η παραπομπή ασθενών σε Νοσοκομεία 

2) Γραφείο Επειγόντων Περιστατικών 

1) Η παροχή υπηρεσιών σε περιστατικά που χρήζουν 
αμέσου Ιατρικής Επέμβασης όπως πνιγμοί, θερμοπλη¬ 
ξία, αντιμετώπιση τραυματισμών με μικροεπεμβάσεις 
κ.λ.π. 

2) Η παροχή υπηρεσιών σε λουσμένους που χρήζουν 
άμεσης Ιατρικής Περίθαλψης. 

3) Η παραπομπή σε Νοσοκομεία όταν είναι σοβαρά πε¬ 
ριστατικά. 

4) Η παροχή Πρώτων Βοηθειών και η παραπομπή σε νο¬ 
σοκομεία όταν δεν μπορούν να αντιμετωπισθούντα περι¬ 
στατικά. 

5) Η μεταφορά των σοβαρών περιστατικών με το Ασθε¬ 
νοφόρο του Δήμου. 

3)Γραφείο Χρονιών Παθήσεων 

1) Η παρακολούθηση ασθενών με χρόνιες παθήσεις 
(υπέρταση, σάκχαρο, καρδιοπάθειες, αρθρίτιδα κ.λ.π.). 

2) Η τήρηση Ιατρικού ιστορικού ασθενών. 

3) Η παραπομπή σε ειδικά εξεταστικά κέντρα όταν κρι- 
θεί αναγκαίο. 

4) Η παραπομπή σε νοσοκομεία. 

5) Η χορήγηση συνταγολογίου φαρμάκων και παρακο¬ 
λούθησης της δοσολογίας. 

6) Στους έχοντες χρόνια πάθηση και έχει μεσολαβήσει 
περιστατικό που δεν μπορούν να μετακινηθούν οι ασθε¬ 
νείς δύναται να πραγματοποιηθεί κατ' οίκον επίσκεψη ή 
μεταφορά τους με το ασθενοφόρο στην Μέριμνα ή στο 
Νοσοκομείο. 

4) Γ ραφείο Κίνησης Ασθενοφόρων 

1) Ο προγραμματισμός της κίνησης των ασθενοφόρων. 

2) Η εκτέλεση δρομολογίων ασθενοφόρων, σύμφωνα 
με τις τρέχουσες ανάγκες και τις οδηγίες των θεραπό¬ 
ντων Ιατρών. 


3) Τήρηση Δελτίου Κινήσεωςτων ασθενοφόρων με πλή¬ 
ρη αναγραφή των στοιχείων των δρομολογίων. 

4) Μέριμνα για τη συντήρηση ασθενοφόρων οχημάτων. 

5) Ενημέρωση από τους αρμόδιους φορείς (ΕΚΑΒ 
κ.λ.π.) για την ορθολογική χρήση των ασθενοφόρων. 

5).Γραφείο Τράπεζας Αίματος και Τράπεζας Δωρεάς 
Σώματος 

1) Τήρηση αρχείου αιμοδοτών και δωρητών σώματος. 

2) Προγραμματισμός αιμοληψίας και ενημέρωση του 
κοινού και των φορέων για την ημερομηνία των αιμολη¬ 
ψιών. 

3) Ενημέρωση του κοινού και των φορέων, με φυλλάδια 
για την χρησιμότητα των άνω δραστηριοτήτων. 

4) Συμμετοχή σε σεμινάρια και άλλες εκδηλώσεις σχε¬ 
τικές με την δραστηριότητα της Κοινωνικής Μέριμνας 
στον τομέα αυτό. 

5) Οργάνωση ενημερωτικών εκδηλώσεων και σεμινα¬ 
ρίων. 

6) .ΝΟΣΗΛΕΥΤΙΚΗ ΥΠΗΡΕΣΙΑ 

1) Νοσηλεύτρια ή Νοσηλευτής που στελεχώνει τα γρα¬ 
φεία: προληπτικής ιατρικής, επειγόντων περιστατικών, 
χρονιών παθήσεων, κίνησης ασθενοφόρων, τράπεζα αί¬ 
ματος και τράπεζα δωρεάς σώματος. Εκτελεί νοσηλευτι¬ 
κές πράξεις και έχει ευθύνη για την φύλαξη, διαχείρηση, 
καθαριότητα του ιατρικού εξοπλισμού και του φαρμακευ¬ 
τικού και υγειονομικού υλικού. 

Γ. ΚΟΙΝΩΝΙΚΗ ΜΕΡΙΜΝΑ 

1. Γ ραφείο Αναξιοπαθούντων 

Οι αρμοδιότητες του γραφείου αυτού είναι η παροχή 
υπηρεσιών σε γέρους, χρόνιους ασθενείς, απόρους 
κ.λ.π. 

1) Παροχή αναλωσίμων εφοδίων (τρόφιμα, ρουχισμός). 

2) Η δραστηριοποίηση της ανάπτυξης κοινωνικής αλλη¬ 
λεγγύης. 

3) Καταγραφή και μελέτη των αναγκών κοινωνικής φρο¬ 
ντίδας στα άτομα που έχουν αυτή την ανάγκη. 

4) Υποδοχή και φιλοξενία ατόμων που χρειάζονται φρο¬ 
ντίδα. 

5) Υποστήριξη των αναξιοπαθούντων ατόμων από ειδι¬ 
κό Ψυχολόγο και Κοινωνικό Λειτουργό. 

2. Γραφείο Πρόληψης Ατομικής Παθολογίας 

Οι αρμοδιότητες του γραφείου αυτού είναι να έχουν κά¬ 
λυψη αναγκών κοινωνικής φροντίδας όλα τα άτομα ανε¬ 
ξαρτήτου ηλικίας. 

1) Διοργάνωση εκδηλώσεων για ενημέρωση του κοινού 
σε θέματα με ναρκωτικά, εγκληματικότητα, αλκοολισμός, 
για άτομα με ψυχολογικά, προσωπικά ή οικογενειακά 
προβλήματα. 

2) Αντιμετώπιση των ανωτέρω προβλημάτων από τον 
Ψυχολόγο και τον Κοινωνικό Λειτουργό. 

3) Παροχή υπηρεσιών πρώτης ανάγκης σε περιπτώσεις 
παθολογικών κρίσεων. 

4) Ενημέρωση των Δημοτικών και Αστυνομικών Αρχών 
για άτομα που τους παρέχεται περίθαλψη για πρώτη φο¬ 
ρά. 

5) Συνεργασία με κρατικούς και ιδιωτικούς φορείς για 
ανταλλαγή πληροφοριών στα άτομα που χρήζουν ιδιαιτέ¬ 
ρας μεταχείρισης και υποστήριξης. 

3. Γραφείο Πρόνοιας 

1) Υπηρεσίες σε ομάδες υψηλού κινδύνου (άποροι, γέ¬ 
ροντες κ.λ.π.) μέσω ενημερωτικών προγραμμάτων. 

2) Συνεργασία με άλλους φορείς για την παροχή υπη¬ 
ρεσιών πρόνοιας. 

3) Παροχή φιλοξενίας και φαγητού σε άπορους για όσο 
χρόνο είναι αναγκαίο. 

4) Συνεργασία με την εκκλησία και τους τοπικούς φο¬ 
ρείς για την παροχή Υπηρεσιών Κοινωνικής Πρόνοιας και 
οικονομικής ενίσχυσης των απόρων. 

Άρθρο 6ο 

Κάθε άλλη λεπτομέρεια που δεν προβλέπεται από τον 
παρόντα Οργανισμό ρυθμίζεται με απόφαση του Διοικη¬ 


τικού Συμβουλίου ύστερα από αιτιολογημένη πρόταση 
του εισηγητή. 

Ακροτελευταίο άρθρο 

Από τις διατάξεις του ως άνω Ο.Ε.Υ. προκαλείται δαπά¬ 
νη σε βάρος του προϋπολογισμού του Νομικού Προσώ¬ 
που ποσού 4.800.000 δρχ. για το τρέχον έτος και αφορά 
την μισθοδοσία του τακτικού προσωπικού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 26 Ιουνίου 2000 
Με εντολή Γ ενικού Γ ραμματέα Περιφέρειας 
Ο Διευθυντής κ.α.α. 

ΕΛΕΝΗ ΠΕΠΠΑ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




